laion/Wikipedia-Exotic huggingface dataset:
წითური კოლიბია

წითური კოლიბია (ლათ. Rhodocollybia butyracea) — როდოკოლიბიას გვარის სოკო Marasmiaceae-ის ოჯახისა. საჭმელი სოკოა. გამოიყენება მხოლოდ ქუდი, ახალი და დამწნილებული. ფართოდაა გავრცელებული ევროპასა და ჩრდილოეთ ამერიკაში. სოკო პირველად აღწერა ფრანგმა მიკოლოგმა ბიერ ბულიარმა 1792 წელს როგორც Agaricus butyraceus. მიმდინარე ბინიმინალური სახელწოდება მიანიჭა ჯოან უილიამ ლენოქსმა 1979 წელს. სამეცნიერო სინონიმები: Agaricus asemus (Fr.) Fr. (1818) Agaricus bibulosus Massee (1892) Agaricus butyraceus Bull. (1792) Agaricus leiopus Pers. (1797) Collybia asema (Fr.) Gillet (1876) Collybia bibulosum (Massee) Massee (1893) Collybia butyracea (Bull.) P. Kumm. (1871) Collybia butyracea f. asema (Fr.) Singer (1949) Collybia butyracea var. asema (Fr.) Cetto (1987) ქუდის დიამეტრი — 2-12 სმ, ჰიგროფანული, ნორჩობაში ამოზნექილი, შემდგომში ფართოდ ამოზნექილი, ბრტყელი და ჩაჭყლეტილი ფორმის, ზოგჯერ ცენტრში ახასიათებს მცირე ზომის ბორცვაკი. გლუვია, ნესტიან ამინდში ზეთოვანი, ყავისფერი ან მოწითალო-ყავისფერი, შემდგომში ღია ყავისფერი ზედაპირით. რბილობი — თეთრი ფერის, რბილი, წყალწყალა, განსაკუთრებული გემოსა და სუნის გარეშე. ჰიმენოფორი — ფირფიტოვანნი, ფირფიტები შეზრდილი ან თითქმის თავისუფალი, თეთრი ფერის, ასაკთან ერთად სუსტად ვარდისფერდება. ფეხის სიგრძე — 2-10 სმ, სიგანე — 0,4-1 სმ, მეტ-ნაკლებად სწორი, უხეში ჯაგრით დაფარული, ხრტილოვანია. სპორების ფხვნილი — კრემისფერი, მოყვითალო ან მოვარდისფრო, სპორები — 6-8×3-3,5 მკმ, ელიფსისებრი, გლუვი. საპროტროფია. ფართოდაა გავრცელებული ევროპასა და ჩრდილოეთ ამერიკაში. ასევე დაფიქსირებულია არგენტინასა და იაპონიაში. იზრდება წიწვიან და ფოთლოვან ტყეებში., უპირატესობას ანიჭებს მჟავე ნიადაგს. სეზონი — ზაფხულიდან შემოდგომამდე. საჭმელი სოკოა. როგორც წესი გამოიყენება მხოლოდ ქუდი, ახალი და დამწნილებული. აგრეთვე ხმარობენ სოკოსგან მომზადებულ შერეულ კერძებში. ახასიათებს ფქვილის გემო, ამიტომაც ნაკლებ დაფასებულია სოკოს მოყვარულთა შორის. შეგიძლიათ იხილოთ მედიაფაილები თემაზე „წითური კოლიბია“ ვიკისაწყობში. წითური კოლიბია MycoBank-ზე (ინგლისური) წითური კოლიბია Index Fungorum-ზე (ინგლისური) ↑ Archived copy. დაარქივებულია ორიგინალიდან — 2011-07-20. ციტირების თარიღი: 2011-04-29. ↑ Władysław Wojewoda (2003). Checklist of Polish Larger Basidiomycetes. Krytyczna lista wielkoowocnikowych grzybów podstawkowych Polski. Kraków: W. Szafer Institute of Botany, Polish Academy of Sciences. ISBN 83-89648-09-1.  ↑ Rhodocollybia butyracea (MushroomExpert.Com) ↑ Discover Life Maps. ციტირების თარიღი: 2015-04-08. ↑ California Fungi: Rhodocollybia butyracea ↑ ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 107, ISBN 99940-856-1-1.
ვიღაცას ავტობუსზე აგვიანდება

ვიღაცას ავტობუსზე აგვიანდება — 1967 წლის ქართული ფილმი. რეჟისორი - ნანა მჭედლიძე. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი გაუმხელელი სიყვარულის ტკივილიან გრძნობაზეა და გვამცნობს ახალგაზრდა, სათნო და ჭკვიანი ექიმი ქალის ერთფეროვნებით დაღლილი ცხოვრების ეპიზოდს, რომელიც ერთი დღით ჩამოსულა ქალაქში და ძვიფასი ადამიანის ნახვა სანატრელად გახდომია. სოფიკო ჭიაურელი (ელენე–ექიმი) ჟუჟუნა დუგლაძე ბუხუტი ზაქარიაძე მარო იტრიაშვილი გეგა კობახიძე ნუნუ მაჭავარიანი ეროსი მანჯგალაძე ლაშა მელიქიშვილი კარლო საკანდელიძე იპოლიტე ხვიჩია ↑ ეროვნული ფილმოგრაფია „ვიღაცას ავტობუსზე აგვიანდება“ — კინოფილმების ინტერნეტ-მონაცემთა ბაზა (ინგლისური)
ანტონ გიზეტი

ანტონ ლუდვიგის ძე გიზეტი (რუს. Антон Людвигович Гизетти) (დ. 11 ივნისი, 1836 — გ. 1911, თბილისი) — რუსეთის იმპერიის არმიის გენერალ-მაიორი (1890), სამხედრო ისტორიკოსი, კავკასიოლოგი. სამხედრო სამსახურში იყო 1855 წლიდან. დაამთავრა გენერალური შტაბის აკადემია (1863). მსახურობდა გენერალური შტაბის უწყებებში. 1882 წლიდან მსახურობდა კავკასიაში, 1885 წლიდან იყო კავკასიის სამხედრო ოლქის ადგილობრივი ჯარების შტაბის უფროსი. 1878 წელს მიიღო პოლკოვნიკის წოდება. 1890 წელს გადადგა სამხედრო სამსახურიდან გენერალ-მაიორის წოდებით. მომდევნო წლებში დაკავებული იყო სამხედრო ისტორიის საკითხების კვლევით. სწავლობდა კავკასიის ომების ისტორიას, შეადგინა „კავკასიის ჯარების ქრონიკა“ (ნაწილი 1-2), რომელიც გამოიცა 1896 თბილისში. მისი ნაწერები შეიცავს საინტერესო მასალას საქართველოს ისტორიის შესახებ. Алфавитный указатель к 1—20 томам «Кавказского сборника». Тф., 1899. Библиографический указатель напечатанным на русском языке сочинениям и статьям о военных действиях русских войск на Кавказе. СПб., 1901. Сборник сведений о георгиевских кавалерах и боевых знаках отличий Кавказских войск. Тф., 1901. Сборник сведений о потерях Кавказских войск во время войн Кавказско-Горской, Персидской, Турецких и в Закаспийском крае 1801—1885 гг. Тф., 1901. Хроника Кавказских войск. В 2-х частях. Тф., 1896. Хроника Кавказских войск. Первое продолжение 1895—1908. Тф., 1908 (при участии Г. К. Билёва). ჟორდანია ო., ენციკლოპედია „საქართველო“, ტ. 1, თბ., 1997. — გვ. 617. Гизетти, Антон Людвигович // Военная энциклопедия : [в 18 т.] / под ред. В. Ф. Новицкого … [и др.]. — СПб. ; [М.] : Тип. т-ва И. Д. Сытина, 1911—1915.
ნანა მჭედლიძე

ნანა ბიძინას ასული მჭედლიძე (დ. 20 მარტი, 1926, ხონი — გ. 28 მარტი, 2016) — ქართველი კინორეჟისორი, სცენარისტი და მსახიობი. საქართველოს სახალხო არტისტი (1983), საქართველოს რესპუბლიკის ღირსების ორდენის მფლობელი. დაიბადა 1926 წლის 20 მარტს ხონში. დედა — ბარბარე ფარცხალაძე, პეტერბურგის ბესტუჟევის უმაღლესი სასწავლებლის კურსდამთავრებული, რუსულ ენას ასწავლიდა სკოლაში. მამა — ავტოსაგზაო ინჟინერი, რომლის დაპროექტებული და აშენებულია არაერთი მნიშვნელოვანი ობიექტი საქართველოში. ნანა მჭედლიძის პაპა მამის მხრიდან არის ახალმოწამე მღვდელი სიმონ მჭედლიძე, წმინდანად შერაცხული საქართველოს სამოციქულო მართლმადიდებელი ეკლესიის მიერ. იმის გამო, რომ 1937 წელს პოლიტიკური რეპრესიების შედეგად დედა გადაასახლეს, ნანა და მისი უმცროსი ძმა, ბიძინა, მამამ საცხოვრებლად თბილისში გადმოიყვანა. დაასრულა შოთა რუსთაველის სახელობის თბილისის თეატრალური ინსტიტუტის სამსახიობო (1956) და სარეჟისორო (1960) ფაკულტეტები. ნანა მჭედლიძის მოთხრობები წლების განმავლობაში იბეჭდებოდა ქართულ ჟურნალ–გაზეთებში. იგი არის მის მიერ გადაღებული რამდენიმე ფილმის სცენარის ავტორიც. 1981 წელს გამომცემლობა „მერანმა“ გამოსცა კრებული მისი მოთხრობებისა: „მხიარული მოთხრობები“. 2016 წელს გამოვიდა მისი მოთხრობების კიდევ ორი წიგნი: „იმერული ესკიზები“ და „შემოქმედებითი დავიდარაბა“. 1960: „ჩქარი მატარებელი“ 1964: „აღმაფრენა“ 1964: „გზაში“ 1967: „ვიღაცას ავტობუსზე აგვიანდება“ 1969: „დიდედები და შვილიშვილები“ 1971: „გელა“ 1975: „პირველი მერცხალი “ 1976: „გასეირნება თბილისში (ნამდვილი თბილისელი და სხვები) “ 1979: „იმერული ესკიზები“ 1984: „უკვდავების თეთრი ვარდი“ 1987: „პლიაჟის ავაზაკი“ 1988: „დანაშაული მოხდა“ 1967: „ვიღაცას ავტობუსზე აგვიანდება“ (რევაზ ინანიშვილთან ერთად) რეჟ. ნანა მჭედლიძე 1975: „პირველი მერცხალი“ (ლევან ჭელიძესთან ერთად), რეჟ. ნანა მჭედლიძე 1976: „გასეირნება თბილისში“(ლევან ჭელიძესთან ერთად), რეჟ. ნანა მჭედლიძე 1979: „იმერული ესკიზები“ რეჟ. ნანა მჭედლიძე 1985: „უკვდავების თეთრი ვარდი“ რეჟ. ნანა მჭედლიძე 1988: „დანაშაული მოხდა“ (ლევან ჭელიძესთან ერთად) რეჟ. ნანა მჭედლიძე 1978: „რამდენიმე ინტერვიუ პირად საკითხებზე“ რეჟ. ლანა ღოღობერიძე 1979: „იმერული ესკიზები“ რეჟ. ნანა მჭედლიძე 1981: მომეხმარეთ იალბუზზე ასვლაში რეჟ. ნანა ჯორჯაძე 1981: „დები წყვდიადში“ (პონსია) რეჟ. ბიძინა ჩხეიძე 1982: „გზის დასაწყისი“ რეჟ. ლიანა ელიავა 1984: „სანამ წვიმა გადივლიდეს“ რეჟ. ქეთი დოლიძე 1985: „ბატონი ავანტიურისტები“ (სესილია) რეჟ. ბიძინა ჩხეიძე 1986: „ჩეგემური დეტექტივი“ რეჟ. ალექსანდრე (საშა) სვეტლოვი 1986: „მოდი, ვილაპარაკოთ“ რეჟ. რამაზ გიორგობიანი 1988: „ჭა“ რეჟ. პავლე ჩარკვიანი 1991: „ლოლიტა“ (პელაგია) რეჟ. რამაზ გიორგობიანი 1998: „ჩემი ძვირფასი, სანატრელი ბაბუ“ (დარეჯანი) რეჟ. პავლე ჩარკვიანი 2005: „უსუი“ რეჟ. მერაბ კოკოჩაშვილი 1983: საქართველოს სახალხო არტისტი თეირანის IV მსოფლიო კინოფესტივალის 2 „ოქროს ვერძი“-ს მფლობელი ფრუნზეს საკავშირო კინოფესტივალის მთავარი პრიზი სოხუმის კინოფესტივალის გრან–პრი ბათუმის კინოფესტივალის გრან–პრი მინსკის საკავშირო კინოფესტივალის გრან–პრი ობერჰაუზენის მსოფლიო კინოფესტივალის გრან–პრი ფლორენციის საერთაშორისო კინოფესტივალის გრან–პრი 1996: ღირსების ორდენი ნანა მჭედლიძე [დაარქივებული] — ეროვნული ფილმოგრაფია ნანა მჭედლიძე — საქართველოს ბიოგრაფიული ლექსიკონი ნანა მჭედლიძე კინოფილმების ინტერნეტ-მონაცემთა ბაზაში ნანა მჭედლიძე — 1tv.ge
კორენტენ ტოლისო

კორენტენ ტოლისო (დ. 3 აგვისტო, 1994) — ფრანგი ფეხბურთელი. მიუნხენის „ბაიერნისა“ და საფრანგეთის ეროვნული საფეხბურთო ნაკრების ნახევარმცველი. 2018 წელს საფრანგეთის ნაკრებთან ერთად გახდა მსოფლიო ჩემპიონი. კორენტენ ტოლისო – უეფას ჩანაწერი (ინგლისური) კორენტენ ტოლისო — L'Équipe (ფრანგული) კორენტენ ტოლისო — National-Football-Teams.com
ტაბორა

ტაბორა (ინგლ. Tabora) — ქალაქი ტანზანიაში, ტაბორის ოლქის ადმინისტრაციული ცენტრი. არის სარკინიგზო კვანძი. არის მეთამბაქოეობის სასოფლო-სამეურნეო რაიონის სავაჭრო-გადამამუშავებელი ცენტრი. ტაბორა — სტატია ენციკლოპედია ბრიტანიკიდან (ინგლისური)
ტაბორი

ტაბორი (ჩეხ. Tábor) — ქალაქი ჩეხეთში, სამხრეთ ბოჰემიის მხარეში, ტაბორის რაიონის ადმინისტრაციული ცენტრი. მდებარეობს მდინარე ლუჟნიცე ნაპირზე. არის მნიშვნელოვანი სატრანსპორტო კვანძი. დაარსდა 1420 წელს ჰუსიტური მოძრაობის დროს. დააარსეს გლეხებმა ძველი დასახლება ჰრადიშტეს ადგილზე. იყო ტაბორიტების პოლიტიკური და სამხედრო ცენტრი. ტაბორი — სტატია ენციკლოპედია ბრიტანიკიდან (ინგლისური) ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Deník — Vltava Labe Media, 2018. <a href="https://wikidata.org/wiki/Track:Q11863361"></a><a href="https://wikidata.org/wiki/Track:Q11157847"></a> ↑ Český statistický úřad Počet obyvatel v obcích – k 1. 1. 2024 — Praha: ČSÚ, 2024. <a href="https://wikidata.org/wiki/Track:Q1085"></a><a href="https://wikidata.org/wiki/Track:Q125984191"></a><a href="https://wikidata.org/wiki/Track:Q3504917"></a> ↑ Register of territorial identification, addresses and real estates <a href="https://wikidata.org/wiki/Track:Q12049125"></a>
ტაბორიტები

ტაბორიტები — რევოლუციური ანტიფეოდალური ფრთის წარმომადგენლები ჰუსიტურ მოძრაობაში. ტაბორიტებს მიეკუთვნებოდნენ გლეხები, ქალაქის ღარიბი მოსახლეობა, დაბალი სამღვდელოება, ხელოსნები, წვრილი თავადაზნაურობა. მათ იდეოლოგიიას წარმოადგენდა ქილიაზმი. ტაბორიტების გამაგრებული პუნქტი იყო ქალაქი ტაბორი. 1421 წელს ტაბორიტები გაუსწორდნენ მათი მემარცხენე ფრთის, პიკარიტების წინამძღოლებს. ტაბორიტებმა შექმნეს საველე ჯარი, რომელიც იან ჟიჟკას წესდების ხელმძღვანელობდა, გამოიმუშავეს იმ დროისთვის მოწინავე სამხედრო ტაქტიკა. ტაბორიტებმა დაამარცხეს მათ წინააღმდეგ მიმართული ხუთი ჯვაროსნული ლაშქრობა. ტაბორიტებს და მებარძიმეებს შორის აშკარა წინააღმდეგობამ გამოიწვია მათ შორის ომი. 1423 და 1424 წლებში მებარძიმეები დამარცხდნენ. 1434 წელს ტაბორიტები დამარცხდნენ მებარძმეების და ფეოდალ კათოლიკეთა გაერთიანებულ ძალებთან ლიპანისთან ბრძოლაში. ტაბორიტების ცალკეული რაზმები იბრძოდნენ 1437 წლამდე, მათი სიმაგრის, სიონის დაცემამდე. ჰუსიტური ომები ქართული საბჭოთა ენციკლოპედია, ტ. 9, თბ., 1985. — გვ. 636.
ტაგანროგის ყურე

ტაგანროგის ყურე — უდიდესი ყურე აზოვის ზღვის ჩრდილო-აღმოსავლეთ ნაწილში. ზღვიდან გამოყოფილია ცელებით. სიგრძე დაახლოებით 140 კმ, სიგანე შესასვლელთან 31 კმ, საშუალო სიღრმე 5 მ. ნაპირები უმთავრესად მაღალია, ზოგან ფლატოვანი, ბევრია ქვიშიანი ცელა. ყურეში მდებარეობს ქვიშის კუნძულები. ყურეში ჩადის მდინარეები დონი, კალმიუსი, მიუსი, ეა. იყინება დეკემბერში, ყინულძვრაა მარტში. დიდი ნავსადგურებია მარიუპოლი და ტაგანროგი. ქართული საბჭოთა ენციკლოპედია, ტ. 9, თბ., 1985. — გვ. 636.
ნიკოლოზ ტაგანცევი

ნიკოლოზ ტაგანცევი (დ. 19 თებერვალი, 1843, პენზა — გ. 1923) — რუსი იურისტი, კრიმინალისტი, სისხლის სამართლის კლასიკური სკოლის წარმომადგენელი. 1867-1882 წლებში ასწავლიდა სანქტ-პეტერბურგის უნივერსიტეტში. 1881 წლიდან მუშაობდა რუსეთის იმპერიის იუსტიციის სამინისტროში, შემდეგ იყო სისხლის სამართლის საკასაციო დეპარტამენტის თავმჯდომარე, 1887 წლიდან სენატორი. 1903 წელს შეადგინა სისხლის სამართლის სჯულდების პროექტი. 1906 წლიდან იყო სახელმწიფო საბჭოს წევრი. 1915-1917 წლებში იყო რუს კრიმინალისტთა ჯგუფის საპატიო თავმჯდომარე. მონაწილეობდა მთელი რიგი საკანონმდებლო აქტების შემუშავებასა და მიღებაში. იყო ლიბერალი, გამოდიოდა სიკვდილით დასჯის წინააღმდეგ. ყურადღებას უთმობდა ბავშვთა დანაშაულთან ბრძოლას. ქართული საბჭოთა ენციკლოპედია, ტ. 9, თბ., 1985. — გვ. 636-637. ნიკოლოზ ტაგანცევი — სტატია დიდი რუსული ენციკლოპედიიდან (რუსული)
ალი ტაგი-ზადე

ალი ტაგი-ზადე (დ. 1889, ტფილისი — გ. 1966, ბაქო) — აზერბაიჯანელი რევოლუციონერი, საბჭოთა პარტიული და სახელმწიფო მოღვაწე. 1903 წელს მონაწილეობდა თბილისის მუშათა გამოსვლებში. 1906 წლიდან იყო რსდმპ-ის წევრი. მონაწილეობდა ორგანიზაცია ჰუმეთის ჩამოყალიბებაში. 1908 წელს დააპატიმრეს. 1918-1920 წლებში ორჯერ იყო დაპატიმრებული საქართველოს დემოკრატიულ რესპუბლიკაში სახელმწიფოს წინააღმდეგ ჩადენილი დანაშაულების გამო. საქართველოს საბჭოთა ოკუპაციის შემდეგ მუშაობდა საქართველოს კომპარტის თბილისის რაიკომის მესამე მდივნად, ბორჩალოს მაზრის კომიტეტის მდივნად, იყო სომხეთის სსრ-ის სოციალური უზრუნველყოფის სახეალხო კომისარი, აზერბაიჯანის სსრ-ის უმაღლესი საბჭოს თავმჯდომარე. ქართული საბჭოთა ენციკლოპედია, ტ. 9, თბ., 1985. — გვ. 637.
ტაზი

ტაზი — მდინარე რუსეთში, იამალ-ნენთა ავტონომიური ოკრუგში. სიგრძე 1401 კმ, აუზის ფართობი 150 ათასი კმ². სათავე აქვს ციმბირის უვალებში, მიედინება დასავლეთ ცმბირის ვაკის ჩრდილო-აღმოსავლეთ ჭაობიან ადგილებში, ჩადის კარის ზღვის ტაზის უბეში. საზრდოობს თოვლის და გრუნტის წყლით. იყინება ოქტომბერში, ყინულძღვრაა მაისის ბოლოს და ინვნისის დასაწყისში. სანაოსნოა ქვემოთში. ქართული საბჭოთა ენციკლოპედია, ტ. 9, თბ., 1985. — გვ. 637.
Megan Thee Stallion

მეგან ჯოვონ რუტ პუტი (დ. 15 იანვარი, 1995), ცნობილი სასცენო სახელით Megan Thee Stallion — ამერიკელი რეპერი, მომღერალი და სიმღერების ავტორი. პოპულარული გახდა სოციალურ ქსელებში გამოქვეყნებული საკუთარი Freestyle-ით. 2020 წელს გამოუშვა სადებიუტო ალბომი „Good News“. პუტმა რეპების წერა 16 წლის ასაკში დაიწყო. ამავე პერიოდში მან უთხრა დედამისს, რომ რეპერობა სურდა. დედამ უთხრა რომ მოეცადა მანამ სანამ 21 წელი შეუსრულდებოდა. დედამისმა ასევე შეიფასა მისი სიმღერის ტექსტები და უთხრა მას რომ მისი ასაკისთვის ისინი ძალიან სექსუალური ხასიათის იყო. 2020 წელს გამოსული მისი სინგლი „Savage“ გახდა ვირუსულად პოპულარული სოციალურ ქსელ TikTok-ში და მოხვდა Billboard Hot 100 ჩარტში, Beyoncé-სთან ერთად რემიქსის გამოშვების შემდეგ. ამავე წელს გამოუშვა სადებიუტო სტუდიური ალბომი „Good News“. მას მოგებული აქვს ორი BET-ის ჯილდო, ორი BET-ის ჰიპ-ჰოპის ჯილდო MTV Video-ს მუსიკალური ჯილდო. ჯამში ნომინირებული იქნა 90 ჯილდოზე, რომელთაგანაც 23-ის მოგება მოახერხა. 2020 წლის 15 ივლისს, მას ესროლეს ცეცხლსასროლი იარაღიდან და მოუწია ქირურგიული ჩარევა ტყვიების ამოსაღებად. მან მოახერხა საბოლოოდ გამოჯანმრთელება. სროლისთვის დაკავებული იქნა კანადელი რეპერი Tory Lanez. 2020 წლის აგვისტოს გამოუშვა სიმღერა „WAP“ Cardi B-სთან ერთად. მეგანს გამოშვებული აქვს 1 სტუდიური ალბომი, 35 სინგლი და 3 მიქსტეიპი. ოფიციალური საიტი Megan Thee Stallion AllMusic-ზე Megan Thee Stallion — კინოფილმების ინტერნეტ მონაცემთა ბაზა (ინგლისური) ↑ Ogunnaike, Lola. (April 6, 2020) Megan Thee Stallion Is Just Warming Up. დაარქივებულია ორიგინალიდან — ივნისი 29, 2020. ციტირების თარიღი: June 27, 2020 ↑ Megan Jovon Ruth Pete: Born 15 Feb 1995 in Bexar, Texas | Texas Birth Index. ციტირების თარიღი: January 10, 2020 ↑ Seabrook, Robby III (October 24, 2018). „The Break Presents: Megan Thee Stallion“. XXL. XXL Mag. ISSN 1093-0647. დაარქივებულია ორიგინალიდან — October 25, 2018. ციტირების თარიღი: November 27, 2018. ↑ Riedy, Jack. NEXT: Megan Thee Stallion Is Taking Rappers To School (October 3, 2018). ციტირების თარიღი: November 27, 2018 ↑ Gomez, Jade. (March 16, 2019) How Megan Thee Stallion Earned Her Confidence. ციტირების თარიღი: June 27, 2020 ↑ 6.0 6.1 Megan Thee Stallion Says She's 'Incredibly Grateful to Be Alive' After Being Shot Multiple Times en (2020-07-15). ციტირების თარიღი: 2020-07-15
ტაზის უბე

ტაზის უბე — ყურე კარის ზღვის უბეში, გიდანის და ტაზის ნახევარკუნძულებს შორის. სიგრძე დაახ. 330 კმ, სიგანე შესასვლელთან 45 კმ. ნაპირები დაბალია, მოქცევა ნახევარდღეღამურია, სიმაღლე 0,7 მეტრამდე. უბეში ჩადის მდინარეები ტაზი და პური. ქართული საბჭოთა ენციკლოპედია, ტ. 9, თბ., 1985. — გვ. 637.
საქართველოს საპროტესტო გამოსვლები (2009)

ოპოზიციის საპროტესტო გამოსვლები საქართველოში (2009) — 2009 წლის გაზაფხულზე გამართული საპროტესტო გამოსვლების სერია საქართველოში, რომელიც ორგანიზებული იყო ოპოზიციური პოლიტიკური პარტიების მიერ მმართველი პარტიის და საქართველოს პრეზიდენტ მიხეილ სააკაშვილის წინააღმდეგ. საპროტესტო გამოსვლების დროს დაკეტილი იყო თბილისის მთავარი ქუჩა რუსთაველის გამზირი, სადაც იდგა საკნები, რომლებიც აქციების ორგანიზატორთა აზრით, გამოხატავდა საქართველოს მოსახლეობის გამოკეტვას საპატიმროში. 2009 წლის 26 მაისს ეროვნულ სტადიონზე 60 ათასი ადამიანი შეიკრიბა სააკაშვილის გადადგომის მოთხოვნით. საპროტესტო გამოსვლები დაიწყო 2009 წლის 9 აპრილს თბილისში, როდესაც ოპოზიციური პოლიტიკური პარტიების ალიანსმა, რუსთაველის გამზირზე ათიათასობით ადამიანი შეკრიბა (ოპოზიციის წარმომადგენელთა თქმით მათი რაოდენობა 100 000–150 000-ს შეადგენდა, ხოლო ხელისუფლების განცხადებით დემონსტრანტთა რიცხვი 25 000-ს არ აღემატებოდა) და დაანონსა პერმანენტული საპროტესტო აქციები. 10 აპრილს, ათასობით ადამიანმა განაახლა პროტესტი და გამოაცხადა სამოქალაქო დაუმორჩილებლობა. საპროტესტო აქციები ივლისის ბოლომდე 107 დღის განმავლობაში გაგრძელდა და საბოლოოდ უშედეგოდ დასრულდა. ჯონსი ს., „საქართველო: პოლიტიკური ისტორია დამოუკიდებლობის გამოცხადების შემდეგ“ = Georgia: A Political History of Independence, თბილისი: სოციალური მეცნიერებების ცენტრი, 2013 [2012], ISBN 978-9941-0-5972-8. ↑ Levy, Clifford J. (9 აპრილი, 2009). „Thousands Demonstrate Against Georgian President (Published 2009)“. The New York Times. ციტირების თარიღი: 11 მარტი, 2021. შეამოწმეთ თარიღის პარამეტრი |access-date= და |date=-ში (დახმარება)
ისეტი (მდინარე)

ისეტი (რუს. Исеть) — მდინარე რუსეთში, სვერდლოვსკის, კურგანისა და ტიუმენის ოლქებში; ტობოლის მარცხენა შენაკადი. სიგრძე 606 კმ, აუზის ფართობი 58,9 ათასი კმ². სათავეს იღებს ისეტის წყალსაცავიდან, ეკატერინბურგის ჩრდილო-დასავლეთით. ზემო წელზე მიედინება შუა ურალის აღმოსავლეთ კალთაზე, რამდენიმე ტბორისა (ვერხ-ისეტის და სხვ.) და წყალსაცავის გავლით; ცალკეულ მონაკვეთებში ჭორომიანია. დასავლეთ ციმბირის ვაკეზე მიედინება ფართო ხეობაში. იკვებება შერეულად. წყლის საშუალო წლიური ხარჯი სოფელ ისეტსკოესთან (შესართავიდან 105 კმ) 65,4 მ³/წმ-ია. იყინება ნოემბერში, ყინულძვრა აპრილის შუა ხანებში. მთავარი შენაკადებია: მიასი, ტეჩა, სინარა (ყველა მარჯვენა). ეკატერინბურგის წყალმომარაგების გეუმჯობესების მიზნით ისეტის წყლოვანების გაზრდისათვის ვოლჩიხის წყალსაცავიდან (მდინარე ჩუსოვაიაზე) არხისა (6 კმ) და მდინარე რეშეტკის მეშვეობით ხორციელდება წყლის გადასროლა ვერხ-ისეტის ტბორში. სანაოსნოა ქალაქ შადრინსკიდან. ისეტზე მდებარეობს ქალაქები: ეკატერინბურგი, კამენსკ-ურალსკი, კიტაისკი, დალმატოვო, შადრინსკი. ↑ Исеть // Большая советская энциклопедия. — 3-е изд., т. 10 — М., 1972. ↑ Исеть // Большая российская энциклопедия. т. 11. — М., 2008. — стр. 715.
ისეტი (დაბა)

ისეტი (რუს. Исеть) — დაბა რუსეთში, სვერდლოვსკის ოლქში. რკინიგზის სადგური. მდებარეობს სვერდლოვსკიდან ჩრდილო-დასავლეთით 20 კმ-ში. 3215 მცხოვრები (2010). მოქმედებს რამდენიმე ქარხანა: ხიდის რკინაბეტონის კონსტრუქციების, ღორღის. მოიპოვებენ გრანიტს. ↑ Всероссийская перепись населения 2010 года. Численность и размещение населения Свердловской области რუსული. sverdl.gks.ru. დაარქივებულია ორიგინალიდან — 2019-06-07. ციტირების თარიღი: 12 თებერვალი, 2021 ↑ Исеть // Большая советская энциклопедия. — 3-е изд., т. 10 — М., 1972.
ისეტი (მრავალმნიშვნელოვანი)

ისეტი შეიძლება აღნიშნავდეს: ისეტი — ძველი ეგვიპტის პრინცესა და დედოფალი. ამენჰოტეპ III-ის ქალიშვილი; ისეტი — ძველი ეგვიპტის დედოფალი მეთვრამეტე დინასტიიდან; ისეტი — მდინარე რუსეთში, ტობოლის მარცხენა შენაკადი; ისეტი — დაბა რუსეთში, სვერდლოვსკის ოლქში.
მიასი (მდინარე)

მიასი (რუს. Миасс) — მდინარე რუსეთში, ჩელიაბინსკისა და კურგანის ოლქებში, სათავე ბაშკირეთში აქვს; ისეტის (ირტიშის აუზი) მარჯვენა შენაკადი. სიგრძე 658 კმ, აუზის ფართობი 21 800 კმ². სათავეს იღებს ურალთაუს ქედის აღმოსავლეთ კალთაზე, მიედინება ჩრდილოეთის მიმართულებით, ილმენის დასავლეთ მთისძირში, შემდეგ იმიერურალეთისა და დასავლეთ ციმბირის ვაკეებზე. იკვებება უპირატესად თოვლის წყლით. წყალდიდობა იცის აპრილ – მაისში. საშუალო ხარჯი შესართავიდან 24 კმ-ში 15,4 მ³/წმ-ია. ჩამონადენი რეგულირდება რიგი მცირე ზომის წყალსაცავის საშუალებით (ყველაზე მნიშვნელოვანი — არგაზის წყალსაცავი). იყინება ოქტომბრის ბოლოს – ნოემბერში, ლღვება აპრილში. მიასის წყალი გამოიყენება სამრეწველო საწარმოების წყალმომარაგებისთვის. მდინარეზეა ქალაქები: მიასი, ჩელიაბინსკი. ↑ Миасс // Большая советская энциклопедия. — 3-е изд., т. 16 — М., 1974.
ჯამალ მუსიალა

ჯამალ მუსიალა (გერმ. და ინგლ. Jamal Musiala; დ. 26 თებერვალი, 2003) — გერმანელი ფეხბურთელი. მიუნხენის „ბაიერნისა“ და გერმანიის ეროვნული ნაკრების შემტევი ნახევარმცველი. ბაიერნი: (10) ბუნდესლიგა (4): 2019–20, 2020–21, 2021–22, 2022–23 გერმანიის სუპერთასი (3): 2020, 2021, 2022 უეფა-ს სუპერთასი (1): 2020 ფიფა-ს მსოფლიო საკლუბო ჩემპიონატი (1): 2020 უეფა-ს ჩემპიონთა ლიგა (1): 2019–20 ჯამალ მუსიალა — Soccerway ↑ Palmarès Jamal Musiala, Trophée Collectif & Individuel fr. ციტირების თარიღი: 22 December 2022 ↑ „Bayern Munich crowned Bundesliga champions“. Bundesliga. 8 May 2021. ციტირების თარიღი: 8 May 2021. ↑ Unstoppable Bayern Munich make it 10 Bundesliga titles on the bounce with Klassiker win over Borussia Dortmund. Bundesliga. ციტირების თარიღი: 24 April 2022 ↑ „Dortmund draw gifts Bayern title on thrilling final day“. BBC Sport. 27 May 2023. დაარქივებულია ორიგინალიდან — 27 May 2023. ციტირების თარიღი: 27 May 2023. ↑ Supercup 2020, Finale: Bayern München 3:2 Borussia Dortmund: Takt. aufstellung de. Olympia-Verlag. ციტირების თარიღი: 6 October 2020 ↑ Robert Lewandowski double as Bayern Munich overcome Borussia Dortmund to win the Supercup. Bundesliga. ციტირების თარიღი: 11 October 2021 ↑ Sadio Mane debut goal helps Bayern Munich to Supercup win over RB Leipzig (30 July 2022). ციტირების თარიღი: 18 April 2023 ↑ Joker Javi Martinez köpft Bayern zum Supercup de. Olympia-Verlag (24 September 2020). ციტირების თარიღი: 24 September 2020 ↑ „Pavard completes sextuple for dominant Bayern“. FIFA. 11 February 2021. დაარქივებულია ორიგინალიდან — 11 February 2021. ციტირების თარიღი: 11 February 2021. ↑ Bayern win the Champions League. ESPN (23 July 2020). ციტირების თარიღი: 23 July 2020
დანაშაული მოხდა

დანაშაული მოხდა — 1988 წლის ქართული ფილმი. რეჟისორი - ნანა მჭედლიძე. ყურადღება!  ქვემოთ მოყვანილია სიუჟეტის და/ან დასასრულის დეტალები. თანამედროვე სინამდვილიდან აღებული ფაქტების ფონზე გატარებულია აზრი, რომ ახალგაზრდობამ აქტიური მონაწილეობა უნდა მიიღოს საზოგადოების მშენებლობაში, მოქალაქეობრივი პოზიციიდან გაკიცხულია მომხვეჭელობის, უპასუხისმგებლობის გრძნობები. ლევან უჩანეიშვილი მურმან ჯინორია ზურაბ ბერიკაშვილი გიორგი თავაძე ირაკლი კავსაძე კახი კავსაძე მაკა მახარაძე რუსუდან კიკნაძე პავლე ნოზაძე დათო კუბლაშვილი ბონდო გოგინავა ელისო ავაზაშვილი დარეჯან ხარშილაძე კლარა გოგიშვილი შალვა ხერხეულიძე ც. წიკლაური ტ. მელაშვილი ეკატერინე მჭედლიძე ეთერი გელოვანი ნ. ბერელაშვილი მანანა თარალაშვილი ნუგზარ ცომაია ირაკლი უჩანეიშვილი გივი ჭიჭინაძე ა. ნიკოლაიშვილი ი. ლაბაძე ოთარ ზაუტაშვილი ა. გასპაროვი ა. თავართქილაძე ბესიკ ლობჟანიძე ვაჟა ფირცხალაიშვილი ლევან ჭელიძე ↑ ეროვნული ფილმოგრაფია დანაშაული მოხდა — კინოფილმების ინტერნეტ მონაცემთა ბაზა (ინგლისური)
აიდინლარი (მრავალმნიშვნელოვანი)

აიდინლარი შეიძლება აღნიშნავდეს: აიდინლარი — სოფელი აზერბაიჯანში, შაბრანის რაიონში. აიდინლარი — სოფელი თურქეთში, ადიამანის პროვინციაში
არგაზის წყალსაცავი

არგაზის წყალსაცავი (რუს. Аргазинское водохранилище) — წყალსაცავი რუსეთში, ჩელიაბინსკის ოლქში. შეიქმნა 1946 წელს, მდინარე მიასზე (ტობოლის აუზი). წყალსაცავის შემადგენლობაში შევიდა აგრეთვე ტბა არგაზი. ფართობი 102 კმ², მოცულობა 0,65 კმ³, სიგრძე 11 კმ, საშუალო სიღრმე 6,5 მეტრი. წყლის დონე მერყეობს 6 მეტრის ფარგლებში. წყალსაცავი ახორციელებს ჩამონადენის მრავალწლოვან რეგულირებას. გამოიყენება წყალმომარაგებისა და ენერგეტიკის მიზნებით. განვითარებულია თევზჭერა (ქორჭილა, იდი, წერი, სიგი). ↑ Аргазинское водохранилище // Большая советская энциклопедия. — 3-е изд., т. 2 — М., 1970.
პლიაჟის ავაზაკი

ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი ორი პერსონაჟის ადამიანისა და ძაღლის ტრაგიკომიკური კინოდუეტია. ერთ-ერთი მათგანი ადამიანი, რომელიც შეპყრობილია განდიდების მანიით, განიცდის მორალურ ფიასკოს. გრიგოლ წიტაიშვილი დარეჯან სუმბათაშვილი ბაადურ წულაძე ბონდო გოგინავა გიზო სიხარულიძე ჯუმბერ ძიძავა პავლე ნოზაძე ვაჟა ფირცხალაიშვილი გრიგოლ ნაცვლიშვილი დავით ერისთავი კახა თავართქილაძე ნონა მაღალაშვილი რევაზ ნიკოლაიშვილი კლარა გოგიშვილი ვლადიმერ ბრეგვაძე ზ. დესპოტაშვილი აბესალომ ლორია ი. კარგარეთელი რ. ერისთავი ც. ედიბერიძე გ. კინწურაშვილი ეკატერინე მჭედლიძე ვ. ახალაძე ↑ ეროვნული ფილმოგრაფია პლიაჟის ავაზაკი — კინოფილმების ინტერნეტ მონაცემთა ბაზა (ინგლისური)